मेरे ऑफिस में मुझे एक सहकर्मी से थोड़ी सी तमिल भी सीखने को मिली! और वहीँ कुछ गुजराती भी सीखी! विवाह के पश्चात मैंने पाया कि मेरे ससुराल में ब्रजभाषा बोली जाती थी, जो कि बड़ी ही मीठी लगती है सुनने में! कुछ वक़्त में ही मैंने उसे सीखना शुरू कर दिया! थोडा वक़्त उत्तर प्रदेश में रहने का मौका मिला, तो मैंने इस भाषा और लोकगीतों को सीखने पर पूरा ध्यान दिया! थोड़े ही दिन में मैंने सब सीख लिया! ब्रजप्रदेश में महिलाएं बड़े ही मनोयोग से "लांगुरिया" गाती हैं जो सुनने में बहुत ही मधुर लगता है! मैंने भी बहुत से गीत सीखे!